
I 


Aproape de mirare 
1983 


Cezarina <Mdamescu 


Dincotro? 


Feeric 

trena zăpezii — 

caier incendiat de sublim, 
univers asumat 
dis-de-cu-primăvară. 
Fiecare fulg migrator 
sângerând corola clepsidrei. 
Tandreţe-n averse, 

mari inundaţii nostalgice 
dincotro ? 

Selene 

răneşte cu secera 

pruncii nenăscuți 

ai Jăgăduinţei... 


Câte un semn 


dovadă 

că pentu tine exist 
deşi atâtea lumini 
îți invadează pupila: 
tulburi morile de (cu)vânt 
cu un evantai 

de tandre capricii 
pe care nici acum 
nu mă încumet 

a le numi 

fericire 

la prima vedere... 

Uäåtstele spititului 


Din pricina ninsorii 


Senzația că nimic rău 
nu ți se poate întâmpla: 
filigranat 

jerseul poesiei... 
Precauţiile inutile 
când mâinile miros 

a merişor, 

a salcâm înflorit, 

a tuberoze... 

Șuieratul de tren 

nu înseamnă neapărat, 
o, nu! 

Nici un deznodământ 
din pricina ninsorii 
nici un dezastru — 


Simpla alegere 


Cascade fugite de miercuri 

şi joi 

peste mirosul amiezii 

de anul trecut; 

torente de mângâieri 

dispuse a mângâiere, 

săruturi — a sărut, 

intarsii cu vise-n durerile facerii, 

resturi vinovate 

din carnea cuvintelor... 
Sprijiniți-vă de o stea 
a cărei murire 

e simplă alegere... 
Restul — 

concluzie de tras 
oiştea singurătăţii. 


Colocvii de meteori 


Mâine 

fără nici un risc 

vom vâna în matricea luminii 
cozi de comete, 

la cel dintâi semn 

să fii gata. 

Fraudulos trecând 

frontiere admise 

vom contempla prin 

vitralii 

câteva fenomene vizuale 

cum ar fi vidul albastru, 
izvorul logodnei astrale, 
entuziaste colocvii de meteori. 
De mâine 

ca un simbol 

se va întipări în ether 

ritualul apăsării trăgaciului 1... 


6 


Uäåtstele spititului 


Ger peste vişini 


Lasă-mă să ghicesc 

ce vrea toboșarul acestui 
anotimp 

ciuruit de pliscul 

păsării însoţitoare. 

Să născocesc explicații pedestre 
pentru numele adoptiv 

al spectacolului amiezii. 
Acelaşi roi de asociaţii obscure 
ies din perimetrul telepatic. 
Dar cum să mai iei în serios 
acest monolog în surdină 

când hohotele de râs ale 
clorofilei 

- trase la indigo — 

iradiază ger 

peste vişini... 


Sosia 


Despre sosie ştiu 

numai atât cât despre mine 
ştiu: 

în spatele noimei, 

pitită, 

în continuă ardere 

pentru asumarea unui 
destin, 

dar atât de uimită, 

atât de uimită 

când licit, 

la orice inventar oportun 
un altul deja pregătit 
cu câteva şoapte în plus 
are mereu altceva 

de spus... 

Celelalte accesorii 
mimate-trucate-furate 
nu sunt decât 

un fad crochiu 

a ceea ce nici eu 

nu mai Ştiu... 


Plonjâri pantomimice 


În arhipelagul târziului 
închipuind volute, 

tăcerea tăcere acuză. 
Vânzătorul de elixir 

înspre ziuă, 

a fost găsit sugrumat. 
Seismograful înregistrează 
misterioase prefaceri secunde, 
plonjări pantomimice 

evantai de mirări... 
Și-ntr-un acces de 
râsu 'plânsu' 

gâlgâit echivoc 
continui să cred 

că mai poți veni, 
călare pe un fluture... 


Poem în fața oglinzii 


După atâtea nesupuse fugi 
inutil logodite cu stări, 

iată şi acest loial colocviu 
presimţit ca o răsuflare de aripi. 
Priveşte-ți ochii înfrunziţi 

în care seara picuri 

câțiva stropi de colir. 

Ia uite! 

Semnul acesta abia perceptibil... 
Recunoaşte că ieri nu-l aveai! 
De ce? E doar inofensiv. 

Pe aici a săpat roua tranşee 
urmele sunt evidente, 

nu încerca să negi. 

Din cele trei păsări împăiate 
una îţi e complice, 

pe cine crezi tu că minţi?... 


Cezarina Adamescu 


Reconstituire 


Loc repaus pentru lumină, 
stop cadru pentru sublim: 

la ceasul când se deschid 
pocnind asurzitor 

mugurii lacuştri, 

tulbure şi seducător 

miez de echinox 

smarald şi topaz... 

Delirul tăcerii 
binecuvântându-mi nesomnul, 
cu milioane de braţe 
încolăcindu-mă 

într-un vis magnific; 

la ceasul, desigur, acesta, 
ecoul crengii rupte 

îmi reconstituie suflarea: 

câtă lumină — tot atâta umbră... 


Neutralitate mâtâsoasâ 


Uneori sunt ispitit 

să te jefuiesc de cuvinte 
- cupiditate agresivă — 
abuziv răsturnând 
terapia freatică a 
confesiei. 

Dar tu mă ierţi 

de fiecare dată mă ierţi 
şi-mi oferi în compensație 
o invazie de neutralitate 
mătăsoasă 

şi-n buimăceala clipei 

te faci că uiţi 

disputele intraductibile 

şi te-nspăimânți 

abia când vămile mentale 
fac piruete grațioase 
prin subsolurile primitive 
ale absurdului. 


Aproape de mirare 


Mâă-nvârt mereu 
aproape de mirare: 
deşi cuvintele îmi aduc 
dovezi de nesfărşită 
credință 

tot ce încerc acum rosti 
s-a mai cântat cândva, 
de bună seamă. 

Iau lecții ikebana 

dar lujerii refuză să 
m-asculte; 

casa pe care-o ridic 

cu migală 

se află lângă ploaie, 

mă simt spionat de-o furnică 
pedepsit şi învins 

pentru ce n-am făcut încă 

şi tot nu mă dumiresc de ce 
toate nuanțele posibile 

ale verdelui meu panaceu, 
amfore de iarbă, 

par nişte păpuşi animate 
dansând pe gheaţa artificială 

a lucidităţii. 

Acum scriu la lumina luceafărului 
şi părul mi se-nalbăstreşte 

de fantastice intemperii stelare... 


Acrobat vulnerabil 


Săgeţi contopite-n ether 
pasc din pajiştea amiezii 
adumbrită de neliniști... 

Și eu, 

acrobat vulnerabil 

la picioarele scrânciobului, 
mă prefac, da, 

mă prefac 

că uit balansul gravitațional 
al clepsidrei 

şi cu glas amuţit 


12 


Uäåtstele spititului 


strig aşa, 

către nimeni: 

Opreşte! 

Opreşte caruselul măcar până 
mă vindec 

de paloare! 


Vânătorul de sensuri 


Pentru frigul asurzitor 
nu posed decât 

o duzină de erori 

şi alte câteva înţelesuri 
Strict necesare 

drapate fastuos între 
arhitectura frunţii 

şi umerii obrajilor. 
Sigiliul vânătorului de sensuri 
e cumpărat cu un surâs 
derutant... 


Dor sfârşit 


Geana întredeschisă 
iscă tulbure 
răsfrângeri lucide 

ale unui rotund ideatic. 
Geruri viclene — 

în cercevele decolorate 
ciocăniturile vântului 
desenează fantasme. 
Neascultate de nimeni, 
ceasurile, 

cuibărite-n odaie, 

susură minutele unui dor 
început în cunoaştere 

şi Sfârşit 

în nedumerire... 


Ninsoare poetică 


Nici parafa timidităţii, 

nici măcar vitraliul căptușit 
cu anecdote al refulării 

nu pot împiedica dansul 
fără de seamăn al degetelor 
noastre siameze 

străpunse pios de 
fulgerele inocenței, 

în acordurile majore ale 
liricii festive, 

când fiecare celulă onirică 
se desface la infinit 

în cristale somnoroase 
devenind ninsoare 
poetică... 

IN 


Dialectica emoţiei 
1986 


Cezarina <Mdamescu 


Dialectica emoţiei 


Ornament la alegere: 
supuşenia frunzei 

ostatecă-n regn, 

mătasea sidefie a unui 

crin presat 

lângă obrazul 

păsării poemului, 

gesturi infinite 

într-o idilă de gală. 

Iluzii optice 

în spirală dansând 

şi enigma schimbându-și grațios 
cuviincioasele feţe... 

Dincolo de toate acestea 

eu 

treaptă cu treaptă străbătând 
dialectica emoției... 


Nacele de ceață 


După graţioase furtuni 
mântuite de febră 
pleoapele nămiezii,; 

de taină şi sfânt 

noroc fructifer 

la câteva verste de orice 
ispită... 


16 


Uäåtstele spititului 


Lepădate de sensuri 
câteva impresii definitive, 
vorbele tremurând 

în prea scurte surtuce. 

O, dar plânsul, auzi-l, 
uimirea cum ticluie, 

cât de târziu? 

Buzna peste foarte şubrede curse 
vai, încotro? 

aceste alcătuiri provizorii, 
simple, abia desluşindu-se, 
nacele de ceață... 


Bilanţ provizoriu 


Mâinile mele curgând 

una înspre țărâna-țărână 
cealaltă jinduind infinitul. 
Răstignire definitivă 

pe coapsele aerului, 
aplecare supusă, deşi, 

plină de somnolente capricii. 
Cadril dănțuind pe acordul 
dinaintea țâşnirii cuvântului. 
În preajma trezirii, 
primenindu-şi suflarea, 
statui ezitând 

între fire 

şi lut... 

Vânt printre ideaţii 


Statornică pasere sunt 
Străbătută mi-e viaţa de graţii 
De o mie de ori voi veni înapoi 
Să respir vânt prielnic 

acasă cu fraţii. 

Fără odihnă mi-e trilul, mlădiu 
Un drum nesfârşit printre ideaţii. 
Cine mă vrea mânăstire să-i fiu 
Un flutur din mână să-i scape... 


Epifanie 


Te-am recunoscut 

în gestul frângerii pâinii 

prin care 

cu divină umanitate 

ai binevoit să-ți împarți 
trupul viu 

moştenire făgăduită 

şi dată cu milostivenie 

celor smeriţi în duh 

în semn de iubire jertfelnică... 

Devenire 


Iată-mă, în sfârşit, 

gata să-mi deschid braţele 
acolo unde voi întâlni 

eul-tu într-o logodnă perpetuă. 
Cum altfel 

aş putea să răspund 

numelui i — re — al 

cu care m-ai chemat 

de la naşterea sinelui? 


Preţul nemuririi 


Cobori din vis ca din străveche rună 
Cum ochiul de Luceafăr luminează 
Întreaga boltă de simţire trează 

Și lauri veşnici fruntea-ţi încunună. 


Străbaţi genune şi te-ntrupi aieve 
Cutreierând adâncuri răcoroase 
Și te-nsoţesc ondine luminoase 
Născute chiar dintr-ale apei seve. 


Se risipesc în urmă tulburi nouri 

Și Zvonuri de daimonic frig hlamidă 
Desăvârşesc privirea ta lividă 

Și blânde se aud pe rând, ecouri; 

Te rătăceşti fecund în somnul Firii 
Străluminând o lume fără seamăn 
Alături de Hyperionul geamăn 
Născând un vis cu prețul nemuririi. 


Stelele în întuneric 


Cine suie 

să atârne 

steaua-n cuie? 
Singuratec pe potece 
dac-aş trece 

cine poate 

să m-ajute 

să mă caţăr 

să desferec 

stelele din întunerec? 


Tartă cuvintele 


Sfarmă surcele 
cuvintele 
grele. 

Zvârle trecute 
cuvintele 
mutele... 

Săbii privirile 
arse de ură; 
iartă cuvintele 
ce te durură... 

Iz de dragoste 


Rugăciunile înfloresc 
ca stâlpările de finic 

în ziua Floriilor. 
Merele din fereşti 
luminează la răsărit 
precum ochii icoanelor. 
Noi aşteptăm încordaţi 
să treacă iubirea 

pe lângă umbrele noastre 
prefăcându-ne, 

strâns îmbrățişați, 

că nu ne vom despărţi 
niciodată... 


21 


22 


II 


Iubiri necesare 
1987 

Iubiri necesare 


Aceasta dintâi 

împreună cu alte câteva 
iubiri necesare 

înfloreşte rotund, 
rotundul acesta cu aripi 
singurul de care se ştie 

în stare — sufletul meu 
templul meu — 

în care poemul îşi află izvor 
la îndemâna oricui 
merinde pentru duminici, 
sfioasă ofrandă 
la-nceput de-nceput, 
cuibarul râvnit 

pentru naşteri definitive. 


Stare perpetuă 


Mă risipesc 

În tumultul culorilor; 
albul de noapte 

mă invadează. 

De undeva, 

o muzică veche 
timid se strecoară. 
E-o presimţire 

ecoul ispitei pământului. 

La facerea şi desfacerea lucrurilor 
particip cu singura mea 

stare perpetuă: neverosimilul. 


Oricât aş muri 


Și iarăşi devin anonima 
captivă năucitorului vis 

- travesti — 

cum numai Hyperionului 
sunt 

rătăcită cu fața spre Cruce. 
Convoi de luceferi 

blând mângâindu-mă 

şi înstelându-mă-n frunte 
C-un semn minuscul 
dovadă că oricât aş muri 
mă voi naşte 

în acelaşi misterios labirint 
rătăcindu-mă. 


Trec 


Nu rămân 
nici nu plec 
zi de zi 

mă petrec. 

Tu 


Cât mă uimeşti! 
Fără să simt 
mă locuieşti! 


Clepsidră 


Fir de lumină 
plăpândă; 
întuneric 

în ghemotoace; 
să mă înghită 
vorace 

umbra mea 

stă la pândă... 


Pe când 


Cum te-aproprii 
demon blând 

de privirea mea 

pe când 

cad toți îngerii-n abis 
izgoniți din paradis... 

Să mă desprind 


Ce muşuroaie 

de oseminte! 

Să mă desprind 
nu mai pot, ah, 

de albele, blândele 
mele cuvinte... 


Iar când 


din cuvânt 

mă înfrupt 
sorbindu-l 

pahar de cucută, 
fără-ndoială că lupt 
cu propria-mi umbră 
necunoscută... 

IV 


Acoperiş pentru rugă 
1994 

Acoperiş pentru rugă 


Lipsiţi de orgolii şi vicii 

Se scurg în derâdere anii 

Și cât de puțini sunt amicii 

Și ce numeroşi sunt duşmanii... 


Ia-mi, Doamne, din suflet toți spinii 
Din inimă ia-mi întristarea 

Și pune-mi la loc iarăşi crinii 

Și pune-mi pre limbă iertarea. 


Ninsoare poetică-s anii. 
Cuvintele mele sunt danii. 


Întoarce-ţi o clipă privirea 
Și-opreşte-mă, Doamne, din fugă 
Să fiu pentru-ntreag-omenirea 
Un ACOPERIŞ PENTRU RUGĂ. 


Fără de aripi 


Circulară matrice: 

pe umerii firavi 

semnale întoarse-n ecou 
capătă sensuri opuse: 
şuvițele fricii erori încolţesc 
pe tâmpla grădinii... 


30 


Uäåtstele spititului 


În peşteri, miloase cişmele. 
Sarea tăcerii devine 

o dublă-ncercare de plâns, 
râs golit de lumină 
coborând în sughițuri 
trepte onirice 

în timp ce fără de aripi 
paseri pustii înghesuie zorii. 
Mereu mă trădează 

fiinţa din mine: 

înainte de-a aţipi 

visez un pâlc de copii 
şi-apoi adorm cu creştetul 
aplecat 

peste cuțite... 


Descântec de viaţă 


Fi-mi-ai Sfântă neumbră, 
fi-mi-ai numărul par, 
predicatul, 

cuvântul barbar, 

faptul şi datul, 

semnul ivit de întrebare, 
răspuns la mirare. 

Sunet acut în albă surzenie, 
strigăt acut în muțenie! 
Fi-mi-ai răsfăţ 

înainte de adormire, 

subiect de cetire, 

în codrul imberb 
boncăluitul de cerb, 

iar în deşert 

firul plăpând de verdeață, 
fi-mi-ai motiv pentru viaţă! 
Fi-mi-ai motiv pentru viață! 


Cerul privirilor tale 


Cât de adânc, 

atât cât să încapă 

în inima mea, 

atât de adânc 

e cerul privirilor tale, 
iubite! 


Adoraţie fără cuvânt 


Singur cu marmura caldă 
înfiorat de o stranie intimitate... 
Zarva tăcută a pleoapelor 

în vie grăire... 

Murmurul sângelui dezlănțuit 
în adorare 

gonind licurici 

peste volutele clipei... 

Lângă altar — 

schimb de inimi smerite: 

Dumnezeu — 

luând în căuş inima omului 

şi potrivindu-şi-o dedesubtul cămăşii 
fără cusătură. 

Flăcări şi ghimpi 

peste picuri de sânge... 

Pieptul golaş al ţăranului 

brusc podidit de dumnezeire. 
Sudoarea iubirii — Duh Sfânt 
oxidând dintr-o dată 

sapa şi coasa lăsate vremelnic afară 
la uşa dinspre răsărit. 

Scara pe care s-ar putea înălța 

la rang de pioasă virtute 

sărăcia cu duhul... 


Lăsaţi-mă singură 


Puzderii de glasuri străine 

îmi cântă strident în auz. 

O suită frivolă de mâini 
dănțuiesc dinainte-mi. 

Dans răstignit în ventricole, 
perpetuu balans. 

Trupuri Sstinghere 

se-nvârt în jurul lor însele. 

Nu mai vreau să aud pocnituri 

voci hârâite, pietre pe caldarâm, 
ace uzate pe discuri 

prea des folosite. 

Tăcere! 

Lăsaţi-mă singură 

într-o chinovie 

până vocea Lui se va face 

din nou auzită... 


Filtraj 


În vitralii 

solzi de lumină 
aprind candelabre. 
Răsfir printre gene 
albe fosfene, 
blândele iele... 
Lumina mă vrea, 
îmi intră sub piele... 


Ploaie de har 


Unul ne suntem 
albă verigă — 
sfânt mădular, 
ochi de aproape 
blândă lumină, 
ploaie de har... 

Abia dacă am timp 


Umbrele mâinilor 
sepreling pe obrajii sclipind. 
Abia dacă am timp 

să mă agăț 

de firul de pulbere 
poposit pe uşorul 

celulei în care 

singură stau 

uimită de câtă iubire. 
Ascult crinul cum plânge 
subit asudat 

de atâta albire... 


Aşeazâ-ţi mâna 


Privesc în adâncul de sus. 
Se întredeschide 

ochiul inimii mele. 

Ce pace înaltă! 

Cuvintele Tale cad 

ca roua pe suflet. 
Doamne, aşează-ți mâna 
pe inima mea 

şi sfințeşte-o 

cu untdelemnul iubirii... 

Bocet de seară 


Vino, mă mântuie 
căci se înseară... 
Gheară de fiară 
frigul mă bântuie, 
vântuie, 

vântuie, 

bocet de ceară 
sfărâie-n zare 

o lumânare 

iar pe altare 
jertfa devine 
mântuitoare... 


Numai cuvintele 


Cristalul acesta de inimă 
în care păstrez 

numai cuvintele 

de dragoste, 

de adânc, 

de Mesia... 

Floare de sprijin 


Aş putea încă să mă ridic 
pe coapsele clipei 

într-un vag echilibru 

cu anii rămaşi 

în chip de floare de sprijin. 
Aş putea încă — vivace — 
să adaug neliniştii 

umbre noi 

iar luminii încă o rază. 
Cine-ar putea socoti 

câte sintagme 

aş mai putea desena 

pe cămaşa peretelui 
imprimat în azur 

într-una din numeroasele mele 
nopți la alegere... 

Vârstele spiritului 
1991 

Palpit de vise 


Te înlăuntri — 

luptând cu sinele orb 
robit nesomnului 

vul — ne — ra — bil. 

Cu fulgi insonori 
aprinzi palpitul de vis 
nevorbitoare dorinți 
aruncând peste timp 
ofrandă supremă 
cuvântului, închinăciune 


Isuse, altar de nevină 


Mă număr ca una din fiice 

În stare a-ți fi: octenice! 

Șoptită abia melopee, 

Fărâmă de suflet — Psychee. 
Lăuntrică foame şi hrană. 
Străvechi panaceu pentru rană. 
Aş vrea să-ți fiu apă sub barcă 
Menită oricând să se-ntoarcă 
Prin Mesopotamii, Asirii, 

În albia neprihănirii... 

Linişte albă 


Masa de marmură nudă 
cu o carte de rugăciuni 
deschisă pre dânsa; 
alungând nereide, 

prelați oficiind poesia 
într-o limbă anume purtată 
numai în zilele de canon; 
Sfinți, sfinte 

cu ochii deschişi aprinzând 
sticlele de manufactură 

şi în liniştea albă 

suflete rătăcite 

rarefiază etherul 

şlefuind sunetul 

cu elitrele.... 


Sun ca lemnul de vioarâ 


Deşi mor cu prisosinţă 

nu-i găsesc la moarte rostul; 
nu am leac şi nici voinţă 

s-o implor, să-i aflu costul. 
Pentru viață am motive 

s-o opresc luptând cu firea; 
stări şi fapte relative 

îmi desăvârşesc menirea. 

Nu m-ajută nici cuvântul 
iar tăcerea mă-nfioară, 
când mă frunzăreşte vântul, 
sun ca lemnul de vioară... 


Culmi de ivoriu 


Imagini mişcate: 

un altar cu oglinzi ascunzând 
Kire, Evghenii, Marii, 
Domnici, Paraschive, 
aşteptând toată viața 
răstimpul prielnic pentru katharzis 
în timp ce spală batiste, 
maiouri,ciorapi, 

îşi sumecă fustele ude lipite 
de pulpe şi pântec. 

Lut galben, var stins şi clăbuc, 
guri veştede muşcă 

o dată cu fructul căzut 
pumni întregi de cenuşă. 

Câte o cruce grăbită 

la poarta bisericii, 

mătănii în gând şi în suflet... 
Se spionează-n oglinzi, 
clevetesc cu imaginile, 

duc din ce în ce mai ades 
palma la gură, 

iau aminte,se-ndreaptă de mijloc, 
oftează, 

şi-nalță cuminţi cu prăjina 
trecute prin clor şi sineală 

- culmi întregi de ivoriu - 


Fără prihană 


De patru ori pe atunci 

ai umplut copaia cu prunci. 
Fără prihană — poala ta roditoare 
devenise altar. 

Dacă era sau nu sărbătoare 
veneai la pătucuri tiptil 
ascultând gângurit de copil 

şi dureri şi necaz bunăoară, 
parcă uitau să te doară. 

Fără pereche erai, 

regină pe colțul de rai, 

unde râzând te împodobeai 

cu mixandre în păr, flori de măr 
şi busuioc la ureche. 

Duminica, mâinile tale curate 
frământau pâine, colaci 

pentru copiii săraci, 

pe săturate. 

Alături de ii şi pestelci, 

zeci de spelci, 

în lada de zestre dintre ferestre, 
miros de pelin, levănţică, 
Jleacuri cuminţi, 

dumicaţii fierbinţi 

de-amintiri în seri de vecernii. 
La capătul iernii aceste, 
cobori ca dintr-o poveste, 
aşteptând strănepoți 

alături de care să poți, 

cu oasele tale trudite, 

să scazi, să aduni, 

să împarţi, să îmbuni 
chipurile, 

toate anotimpurile... 


Cât sã nu uit 


mersul reinventat 

de la genunchi înspre 
suflet 

în biserici de lemn 
doar atât să-şi domoale 
vertijul 

preț de un ceas absolut 
sângele dumicat 

în sughițuri; 

poposite în lut, 

oasele trecerii, 

sigle nevrednice 

fum despletit... 

Gorgan de nelinişti 


de parcă zilnic 

ai face vizite 

câtorva mătuşi ofilite şi singure; 
tremurând de nesomn 

mâini de rugină atinse 
netezindu-ți veșmintele; 

atâtor lucruri de spus- 
milimetrică drămuire 

amânând, mereu amânând 
retragerea bruscă, silită. 

Infuzii de tei şi colir 

pentru orice măruntă uitare: 
pierdere şi câştig 

în căuşul memoriei, 

nostalgie perpetuă —blând colind 
divinității prezente. 

Solemn dăruit — un flacon de hazard 
între ceaşca de ceai şi pipetă 
pentru arca (ne)bunei 
capricioasei speranţe... 

Singurul meu 


Peste drum de durere: 
franjurii unei iubiri 
fracturate, 

freatică pânză 

în care luminile se dizolvă. 
Peşti incolori, 
sângerând incolor, 

o ultimă, ultimă rană 
scufundată pieziş 

în ochii brânduşelor. 
Nostalgia dintăiei iubiri 
caut smerit, 

acest imperiu al binelui, 
singurul meu. 


Decât în genunchi 


Când vei găsi de cuviință 

cu un buchet de corali 
pețeşte-mă, nostalgie! 

Valuri să nu mă poată învinge 
decât în genunchi, 

în cea mai pioasă tăcere. 
Fecundă, marea, 

să-mi smulgă cearcănul 

din firidele sării 

cercei de scoici 

meduze şi sepii plătindu-mi. 
În mierea odihnei 
să-nfăşur nisipul 
conpământeanul ecou 
când mă strigă, 

în valuri, valuri să nasc 
tulburător carusel 

de-a prea-nemuritul... 


Persuasiune 


Fără să cer nimănui 

piatră de moară, 

ardere pe rug, 

nici gloria, nici înstrăinarea, 
agonisesc în tăcere 

rotund de iubire 

singurul de care 

se ştie în stare 

fals învingător — trupul meu — 
cu uşile vraişte 

deschis tuturor 

cardinalelor vânturi! 

Acum şi de-a pururi 


Stană de piatră 

în spațiul primordial 

aştept cu înfiorare 

din pământul reavăn de suflet 
să se işte — ca din nimic 

ființa din bobul de grâu 

în stare să mă perpetueze 
acum şi de-a pururi... 


Icoane pe scoarță 


Rugăciuni 

numărate pe deget. 
Fără străzi — 

oraşul cuvintelor, 
abecedar sinuos 
serpentinele căruia 
urc-cobor, 

urc-cobor, 

fără martori, inopinat, 
de uimire flămând, 
drămuind întrebările 
la care mă închin 
Zeificate icoane pe scoarță... 

VI 


Aşa cum se deschide un crin 
1995 

Mă nasc repetat 


Deschid uşi 

uitând apoi să le ferec. 

Rămân aşa 

prăpastie 

între un dus şi-un venit de nicăieri 
cu resturile unei melancolii roz 
lăsate în colțul obrazului. 

Mă nasc apoi 

din fiecare cuvânt repetat dinadins, 
până mă năpădesc năluci 

în oglinzi lunecoase. 

Cum să mai scriu, 

cum Să mai scriu desluşit? 

Mi se coagulează cuvintele. 


Aşa cum am privi 


Să vorbim 

aşa cum am privi o pasăre-n ochi 
sau un felinar rătăcit 

pe o stradă pustie. 

Aşa cum ne-am descoperi 
propria stea 

în echilibru. 

Să vorbim simplu şi drept 

aşa cum am zbura 

către Tatăl... 

Ergo sum 


Cu fiecare zi mă împuţinez 

şi atât cât mi-a mai rămas 

mă aflu urmărită mereu 

de târziul-devreme 

din ochii adulţilor. 

Contemplu vârstele spiritului. 
Pălesc tot mai mult: 

deci exist. 


Tot mai albâ 


Cât fosfor 

cât fosfor în oasele viilor! 
Înmărmuresc. 

Devin tot mai albă. 

Alb peste alb absolut. 
Nici orbii nu mai disting 
nuanțele griului. 

Nici un sfârc de lumină: 
întuneric 

pe întuneric înghite... 

Devin strâină 


Nu-mi mai recunosc mâinile 
aşa cum deodată 

nu-mi mai recunosc 

propriile cuvinte. 

Folosesc doar cuvintele altora 
care nu mă încap, nu mi se potrivesc, 
nu-mi priesc şi nu-mi seamănă. 
Devin străină 

cu aceste braţe pline de 

flori de omăt 

şi Chiar dacă mă uit în oglindă 
inima mea nu mai încape 

în nici o inimă. 


Aşa cum se deschide 
un crin 


Mă îmbrac în tine 

pierdută în nenumărate şiruri 
de accesorii. 

Cămaşă care îmi eşti 

pe pielea mea înfloreşte timid 
aşa cum se deschide un crin 
sub nările flămânde 

ale mirositorilor tineri... 

Aşa cum alţii mã vâd 


Nu-mi cereți 

cenuşa de-o clipă 

a patimei. 

Valuri tremurătoare 
îmi năvălesc în obraji 
cu alge himerice. 
Nu-mi cereți să uit 
sângele întrezărit 

al mintuirii. 

Câţi văd iubirea, câţi 
pe dinafară? 

Să mă descriu 

aşa cum alții mă văd, 
nu-mi cereți. 

Nu veți afla decât 
spaimele 

ce în secret mă sugrumă... 


De vorbă cu tine 


În zori 

mă dori. 

Spre prânz 
mă-nflămânzi. 
După amiezi 
mă-nsetezi. 

Ziua toată 

mă aflu înduplecată. 

Și când înoptez 

Şi m-aşez 

de vorbă cu tine să stau 
mă predau. 


Dărui pace 


Cât miracol 

în Cenacol 
când cu mâini 
deloc stângace 
dărui pace! 


Joc de aparenţe 


Între noi: terra incognita, 

spații nude, 

vagi alcătuiri, aparenţe. 

Jarul incipient acoperă 

clipele muribunde. 

Umbrele se mângâie una pe alta, 
cuvintele se ating, 

muzica ne ajunge din urmă 

şi ne distinge... 

Un îndemn de râmas 


Cât preget în gând 
cât preget în negre cuvinte. 
Cad mănunchi lilieci 
peste vorbele mele 
din minte; 

eu simt îndestul 

să rostesc stingherit 
un îndemn de rămas 
ca un bine-ai venit 

şi mă sui 

mă înalt pe călcâi 

să privesc 

înspre chipul din urmă 
al Celui Dintăi... 


Clipa în care voi fi 


Astăzi nu sunt; 

refuz pur şi Simplu Să fiu 

din neglijenţă 

sau din exasperare. 

Un strămoş şi-a uitat în mine 
un strop viu 

şi-acum scotoceşte stârnit, 
năduşit de atâta confuzie, 
întârziindu-mi un veac 

clipa în care voi fi. 

În braţe cu aerul 


Mă-ncolăcisem pe aer 

duh alb 

în rostogolire. 

Cerul se înălța tot mai mult 
şi degeaba 

îmi fluturam în cădere 
pletele agățătoare. 

Mă rostogoleam 

în braţe cu aerul. 

În zori 

reîntors de pe câmpul de luptă 
am îmbrăţişat 

cu palmele pline de lut 
surioara țărână... 


Nâluciri 


Bulgări de vis 

în priviri. 

Chemi anume 

pe — unic — iubitul 
care-ţi deschide o lume 
spulber de vis 

peste umerii tăi dezgoliți 
năluciri... 

Cruci şi umbre 


Din pământ o cruce creşte 
umbra de ţi-o răstigneşte. 
Din pământ o cruce suie 
umbra de ţi-o bate-n cuie 
umbra ta fără prihană 
străvezie, diafană. 

Nici țărâna nu-l astupă 
când cuvântul se întrupă. 
Se-aud clopote cum bat 
umbra ta-i fără păcat. 
Crucea nopții o destramă 
când se-aude plâns de mamă. 
Peste aripa nălucii 

sfâşie tăcerea crucii: 

iar când soarele clipeşte 
crucea ta înmugureşte... 


Ipostază 


Ce rugăciuni să adaug, iubite, 

şi cum Să-ţi mai cânt, o Isuse,osana, 
când toate cuvintele fură rostite 

şi n-ajung deplin să-ți acopere rana? 


Mi-e versul menit să-l rostesc 
în şarade 

Cuvântul ascuns sub tăcere 
mă doare 

din pomul oprit câteodată-mi 
mai cade 

un măr viermănos, 

putrezit, la picioare... 


E vară, e frig... 


Pe pământul acesta surpat 
mor stele cuprinse de geruri 
un foc se aprinde în ceruri 
fantome-n castele se zbat. 

E vară, e frig, e-nnorat 
Trag cinci-şase roţi la căruţă 
un prunc tot privind întristat 
aprinde în palm-o steluță... 


De ce nu pot 


Mă sprijin de aer... 

Pe dinaintea privirii 

îmi flutură fluturi minusculi 
ochii mi se multiplică, 

văd triplu, quadruplu, 

dar vă asigur, 

când iau în braţe şi cântăresc 
preț de câteva clipe 

ca pe un copil înecat 

un Chip cunoscut, 

mă cuprinde vag o tristeţe 

după vâltorile vârstei 

chiar şi după zgâriatul cu unghiile 
în carnea, albă cândva, 

a cuvântului... 


Nimb 


Eu însămi măsura imberbă a speciei 
lupt, mă înfrupt 

din clipe ca din bucate, 

pe îndelete, pe apucate. 

Doar dansul pe clapele nopții 
mă acaparează — 

singurul care contează; 
mişcarea tulburătoare 

a sângelui lenevit 

de atât neiubil... 

Într-un târziu, ies din matrice 
tot ca o blândă, plină de grații, 
Euridice... 

Eu şi tu 


Unde, unde dacă nu 

ne-am putea, putea ascunde? 
Lângă apele rotunde, 

eu şi tu... 

Lângă apele mirene 

pe sub coame de sirene, 
unde unde, dacă nu 

am putea suav pătrunde 
precum razele prin gene, 
precum sângele prin vene, 
ne-am putea putea ascunde, 
unde unde, dacă nu 

în iubire eu şi tu? 


Pasârea sinelui 


Starea de har 

ca un aer ne ţine, 

cu aripi fragile 

cobor peste file 
prefăcându-mă-n rouă 
de lacrime — două — 
de sub uluca 

din care cucul şi cuca 
seprăbuşesc în abis 
ca pescăruşul ucis, 
de marea, năuca... 

Nimb II 


Bântuie sori 

prin ocean de ninsori. 
Câmpul 

ce alb e 

de stele în salbe. 

Ce de fiori! 

Soare, mă dori! 


Vis, aparenţă 


Tropot de cai 
indiferență 

tu te năşteai 
vis, aparență? 
Cum te iubeam! 
Din slăbiciune 
nu te vedeam: 
deşertăciune. 

Te recunosc 

din depărtare, 
parfum de mosc 
eşti renunțare. 
Poate-i târziu, 
indifernță 
astăzi te ştiu: 
vis, aparență?... 

Vieţi răsucite 


Palide ploile 
întunecă joile, 
lunile veştede 
albe duminici 
sâmbete umede 
oamenii-s cinici. 
Palide, ploile 
pot să uzurpe 
marţile, joile, 
nervii Să-ţi surpe. 
Picuri rotunde 
ploi fără nume 
pot să inunde. 
Cad peste gene 
ape mirene 

frig peste lume 
miercuri uitate, 
gânduri subite, 
vieți răsucite... 


Aerul de respirare 


Hai să plângem împreună 
că destul am râs tăcut 
haide să privim la lună 
precum câinele bătut. 

Aruncaţi un braţ de crini 

peste pegaşi la cotigă 

ce-i nevoie de blajini 

când doar cei nedrepţi câştigă? 
Până nu se înoptează 

haideţi să pornim călare 

căci atunci se-mpuținează 
aerul de respirare... 


Corp astral 


Sufletul 

detaşat tot mai mult de pământ, 
desprinzându-se lent, 

zburând ca un petecuţ de hârtie 
pe care ţi-ai notat lapidar, 
cândva, datoriile... 

Siluete de îngeri 

îți alungă insidios 

nisipul din stelele ochilor. 

Elan vertical 

în văzduhul ieşit din țâțâni 
unde păsări mioape 

abia îşi mai mențin 

echilibrul... 

Din timp în eternitate 


O altă chinovie 

lipită cu lut răbdător, 
inima mea 

în veşnică devenire. 

Ca pe un iubit îl aştept 
în smerenie, 

cu uşa desferecată 

pe Cel care-mi cunoaşte 
până şi umbra. 

Prezent în cerul 
Chinoviei mele, 

doar El, aflându-se în putere, 
să-mi cuminece 

ca pe propriul trup 
clipa trecerii mele 

din timp în eternitate... 


Semn 


În grabnica-mi trecere 
Cu semne pure 

las mărturie 

minuscul semn 
dovadă vie 

atâtor semeni 

a ce însemn... 

Fiindul şi durutul 


Pune-mi, Doamne, o hlamidă 
din scaieți şi pălămidă 

iar pe cap în loc de crini 

o cunună de ciulini. 

Cu o lance vino drept 

şi Străpunge-mă în piept. 
Când mi-s gândurile valma 
bate-mi cuiul sfânt în palma. 
Palma care te trădează 

şi îmi ține carnea trează. 
Care-mi ține proaspăt lutul 
cu fiindul şi durutul. 
Pune-mi sufletul în frâie 

sau striveşte-l sub călcâie. 

Fie şi pentru o clipă 

Aştept sâ-nflorească 


Dunărea — ochi în cristelniţă. 
Soarele iscodea prin vitralii. 
Pe mama o ademeneau 
spiriduşii durerii 

cu duhul blândeţii. 

Aveam carnea mai dulce ca sufletul. 
Liberă, liberă 

mă-nfățişam în lume solemn, 
cu un strigăt de glorie. 
Încercam să palpez în memorie 
poezia-mprejurului, 

posibila ei devenire. 

Taina aceasta mă cucerise. 
Fără răgaz de atunci 

aştept să-nflorească sidef 

o dată cu floarea de har, 
piatra scumpă a inimii. 


Desculţă, dimineaţa 


Tot ce ating mă sperie. 
Desculţă, cu gleznele ude, 
dimineaţa, ca o fecioară săracă 
mi se dezvăluie. 

Aştept rotunjirea 

să-i pot măsura, deopotrivă, 
prihana şi puritatea... 

Intenții la vedere 


Ai putea să lipseşti zile nenumărate, 
masa tot îmbelşugată rămâne-va, 
lângă obrazul golit — ochiul 

tot veghe, 

umbrele tot ascunse 

după albe perdele, 

gândul trimis tot la potrivnice iele. 
Ai putea, princiar să dispari 

ca un fluture în estuarul de linişte. 
Și în frigul din vid ai putea să cobori 
cu picioare desculțe. 

Pune-ţi intențiile la vedere: 

cândva şi pe mine zâmbind 

ai putea să mă işti 

din cuvinte... 


Lecţii de linişte 


Ecoul picăturii de linişte 
în apele mele lăuntrice. 
Fără omisiuni 

dispusă a-mi rememora 
identitatea 

scoțând la iveală 

din magazinul cu feronerii 
colecţia de ticuri absurde 


69 


Cezarina <Mdamescu 


în aşteptarea ilustrului anonim 
alături de care să iau 
lecții de linişte... 


Rug de liniște 


Cu propria împotrivire mă lupt; 
atâta aprigă râvnă 

pentru aura doar — a însingurării 
Somnul despică 

prima Zăpadă a sângelui, 
prăvale setea din trup. 

În numele fidelității 

îmi aflu sălaş 

în jarul trupului tău 

mocnind a iubire 

pe rugul de linişte... 


Incognito, praful... 


Cât despre mine? Doar scâncetul 
- merinde şi sare — 

cenuşa focului sacru. 

Câte un semn încropesc 
dezvelind icoane pe scoarță, 
singura mărturie 

despre arderea cerurilor. 

Ce ştii tu, 

cum se aşterne 
incognito, praful, 
şi cum răsucesc, 
ca pe o cheie 
hieroglifele inimii... 


Spectacolul amiezii 


acest monolog în surdină 
când hohotele de râs 

ale clorofilei 

- trase la indigo — 
iradiază ger peste vişini... 


Ca Ulisse 


În aer dansează fosfene. 

Simţi o constrângere inevitabilă 
din partea obiectelor 

însuflețite deliberat, 

până la dulcea rănire a plasmei, 
o constrângere 

ca de la sete un cal înspumat 
păscând iasomie şi crini 

din mocheta de pluşcot 

de spatele căreia, 

legat de catarg ca Ulisse, 

scrii în genunchi... 

Fârâ sã bânui 


Din lungi frământări 

îmi alcătui 

o îndoită speranţă, 

îi şlefuiesc cu migală elitrele 
fără să bănui măcar 

ce hrubă enormă 

înconjură aerul... 


Abia când Selene 


Și eu izbucnind neaşteptat 

ca un incendiu 

devastând câmpul minat 

al viscerelor 

şi Stingându-se singur 

abia când Selene — palid încercănată 
ca o femeie, în zori, 

părăsită, 

se azvârle subit 

sub roţile Carului Mare. 

A . -” - 
Intr-o singură vară 


Prea multe înţelesuri, 

abia prididesc. 

Prea mulți ereţi 

pândesc pasărea colibri, 
leoparzi alergând antilope. 
Prea mulți cobai 

întru cunoaşterea vieții, 
ani — într-o singură vară... 
Halou reflexiv — 
singurătatea poetului 
suspendată de-un fir 

care încă suportă, 

încă suportă... 


Seism 


Vacarmul difuz al copiilor 
tropotind obsedant 

pe coridoarele zilei 

liberi către aerul liber, 

către aerul liber, 

ceaşca plină cu lapte instant 
debordând după spasme telurice, 
obiecte dansând după vuietul — 
Lucrurile împrumută-n vertij 

alt fel de formă, 

spectrul îşi schimbă paleta 
după rugul amurgului, 

sigla inimii 

despicată în mii de celule 
pâlpâie din ce în ce mai arar 
pe retină... 


Mysterion 


x ok x 


Aerul tot mai acerb 

mă strălumină. 

În fiecare crenel, 

lumina lipeşte cu venerație 
paiete de marmură. 
Pe-acest obelisc 

cioplit în granitul memoriei 
timpul murit reînvie 

cu forța desăvăârşirii... 


x ok x 


...Pasărea Lyră 

îți dăruieşte obol 

o secundă. 

Aerul tot mai acerb 
respiră el însuşi prin tine 
de-a pururea liber! 


74 


Uäåtstele spititului 


x k x 


Atåtea culori îți fură 
aproapele ochilor, 

sângele tandru al clorofilei. 
De-atâtea ori mă îmbăt 

cu ziua dintâi, genuina, 
aşteptând cu uimire să cadă 
pasărea Lyră — 

pe curmezişul de filă... 


x k x% 


Curg nefiresc 

albă-n dorința de dragoste, 

ca o sămânță flămândă de rod. 
Sorb cu buzele altuia 

toate nectarurile 

de parcă mi-ar fi refuzate 

şi mă aflu ades 

tot mai neclară, mai tulbure... 


Râu în alunecare 


Economiseam dimineţile 

în auzul orbit de neliniște 

până când întunericul 

lua forma de râu în alunecare. 

În firidele lui ascundeam 

rămăşiţa de vis — proaspătă încă — 

şi fiindcă mă trezeam prea devreme 
din nou azvârlită 

în sălbăticia culorilor, 

în lăcaş de selenă 

nutream să găsesc un răspuns 
lumei din mine 

un pod traversând vertical 

criza de moarte — 


Aşa cum apari 


nu-mi semeni deloc 

deşi ani întregi 

te-am tot confundat 

cu imaginea mea nepereche 
oglindită în steaua Alcor 

ca o apă vremelnică 

în care un orb 

îşi limpezeşte orbitele... 


Impromptu 


În viesparul de sunete 
improvizez 

un acord du-te — vino. 
Păşind încotrova 

mai iau după iarbă. 
Fantomatice fluvii 

de albă tandrețe 
născocesc graiul intim 
impromptu 

la o primăvară 

atât de potrivnică... 


În toiul visârii 


Ce de priviri 

împotrivă-ne! 

Ce de oglinzi 

clătinate, 

măsurându-ne, 

sorbind voluptoase nectarul 
dintruînceputului... 


O singură dată 


Pierdutul de rost 

când viaţa-ţi clipeşte benefic 
o singură dată; 

Provocator, 

când te aştepţi mai puţin 
hohotul singurătăţii, 

gustul de sânge 

al pierderii sinelui... 

Spațiul acestei trâiri 


S-au irosit, 

S-au irosit 

diminețile. 

Zorii de seară-s pe cale 

de dispariție. 

Nu au rămas decât zilele 

fără început şi fără sfârşit 
moțăind în spațiul 

acestei trăiri 

transfigurate în păsări şi vise... 


Aer mai mult 


decât ți se cuvine. 

Apă — îndeajuns 

pentru primenirea vederii 
iubitului orb 

cel nemărturisit închinându-se 
unui Zeu schimbător. 

orgoliul. 

Fâră ca tu 


Desigur, 

lumea existentă 

şi fără ca tu s-o alcătui. 
Stele se nasc şi se sting 
rostuite întocmai. 

Tu nu faci decăt 

să le răvăşeşti 
capricioşii zulufi 
sperând într-o vecinătate 
agreabilă. 

După o noapte 

de proprii mistere 
lumina mai dormitează 
ascunzându-se pudică 
după un cearcăn. 


De la steaua 


Un orb se priveşte-n 
oglindă tiptil 

ruină-n altarul de suflet. 
Umbrele dau lăstari 

pe fața lui nedesluşită. 
Plouă cu muguri de plop 
peste dealuri, 

ispită de verde alung 

atunci când ascult un prigor 
Pluierând o colindă. 

Un cal se adapă din rouă 

şi nimeni nu vede 

cum aripi îi cresc 

pornind de la steaua 

din frunte. 


Miracol incert 


Mesaje de dor 

în abis 

se ramifică 

precum crengile 

unui arbor pitic 
ezitând să-ți pătrundă 
lăuntrul 

un strop de miracol 
incert... 


Nimeni la ușă 


Ruguri clădeşti din copaci încă vii 
n-ai loc nici măcar de cenuşă 

în preajmă-ţi rămân 

numai pietre pustii 

nu-ți ciocăne nimeni la uşă. 

N-ai cui să împarți 

nici sare nici pâine 

un ochi ţi se sparge în vârf de cuvânt 
şi când obosit te mai latră un câine 
constați c-ai ajuns 

doar un pumn de pământ. 

Un pumn de ţărână încet mişcătoare 
pe care furtuna o azvârle la mal 
spre alte tărâmuri picioarele-ţi goale 
te duc nerugate călare pe-un val. 


Pe-un val decât sufletul tău mai înalt 
cu rouă pe buze 

şi-n ochi c-o sclipire 

un vânt necuminte din fire c-un salt 
îți suflă-n ureche o nedumerire... 


Asemeni pietrelor 


să te afunzi în spaimă 
ca-ntr-o peşteră, 
necuminte pândind 
câte capricii anume 
nu se răzvrătesc, 
soluții fără întoarcere 
asemeni pietrelor 
dintr-un râu vlăguilt. 

Precauții 


Asupra voastră? 
Nici un efect; 
pateticul dor 
sigilat cu ispite. 
Nimeni nu bănuie 
depărtările 

dintre cuvinte. 
Zâmbiți fără grijă. 
Nimic 

nu se poate 
schimba. 

Fără zâmbetul vostru... 
Totul e-n ordine. 


Nici o aureolă 


Statui şi portrete 

de zei anonimi 
albastrului cer infinit 
năvală — 

rătăcitoare himere 
salvând aparenţe 

la porțile sinelui 

de unde se rostogoleşte 
nesigură 

umbra ta fără nici o 
aureolă... 

Iubirea 


o meandră 

două meandre, 

cât vital să-ţi urzice urechea, 
vuiet danubian 

purtător de minuscule roade 
înspre meleaguri virane... 


Toate porţile 


Neintoarceri 
hăituindu-se-n cerc: 
deziluzii 
fără zi de odihnă. 
Gând în spirală, 
ploi cu duiumul, 
arome, ispite, 
mărturisiri fără rost. 
Toate porţile ferecate 
acestui arhitect 

Şi constructor 

de fum... 

Pe de rost 


Cunosc pe de rost 
dansul sticlelor colorate 
meşteşugul ţăndărilor 
trebuincioase 

unicei amfore. 

Știu din copilărie 

toate strigările de pe dealuri 
şi ascult 

cu umilă trufie 

la o gură de clopot 
cântecul orbului, 
pipăind veşnicia... 


Ninsori suverane 


În matricea luminii: 
ninsori suverane. 
Câteva mostre de frig, 
împărății siderale, 
superbe, 

magnifice flori 

de cenuşă bengală! 

Atâtea făpturi 


cuviincios alintate, 
viscolite de patimi 

şi spleen 

sălăşluiesc în făptura-ți 
agonisind vechi 

icoane 

pământului cuminecătură... 


Neospitalieră, secunda... 


Brusc învechit calendarul, 
vaporizate scoarțe... 

Lanţ cotropit de rugină 
trupul murit, 

către minut implorând, 
către, neospitalieră, 
secunda... 


De rămânere... 


Dincolo de acum 

colibă-ai clădit în ferpar 
negru sipet 

hulpav înghițindu-te. 

Oarbă, pierdută icoană-n altar, 
pe nesimţite, la ducere, 

odată cu inima ta 

disonant sfărâmându-se 

timpul. 

Răguşit, destrămat (des)cântecul 
într-o veştedă, 

cu ochii prea stingi 

amurgire, împotrivă rostindu-se 
înceată chemare 

de rămânere... 


Numai ce se cuvine 


Te mărgineşti 

la ce se cuvine 

sub pielea ta furnicând 
armonia dezordinii, 

loc liber pentru 
împrejmuite statui 

şi-n pieptul 

dintr-o dată prea strâmt 
pentru o respirare, 
deformate, oasele zdrențuite 
ale întrebărilor... 

Aceeaşi supunere 


Ca pe un sâmbur 

alt soi de trup 

te-a purtat în adânc 
vreme de trei anotimpuri. 
Alt soi de ochi ţi-au vegheat 
foamea şi vrerea. 
Vorba-şi rupea 

cu dinţii, singură, aţele, 
şi-n nopți prelungite 
jinduind se-mbrăca 

în aceeaşi, 

hohotitoare supunere... 


Parafa târziului 


Legitim purtând 

jerseul melancoliei, 
înfiorat 

de propria juventute 
descifrezi 

etologia melcilor eremiți, 
săgetat de privirile ielelor 
joc de aparențe 

inventat pentru a pune 
parafa târziului 

peste ce-ar fi putut să devină 
rotund. 

Fobie 


Fisuri transparente 

în panoplia realului. 
Precauţie cu efect stenic 
memorarea a două lacrimi 
complice, 

anume cicatrizate 

ca nişte vagi promisiuni 
linşând paloarea nepăsării. 
Fobie?... Cataclism?... 

voi fi întrebat. 

Nu! Doar veştile despre 
posibila greşeală 

a computerului. 


Muzica faptei 


Câteva gesturi anterioare 
prevestind rugina, 
mutaţiile petrecute după 
în apele rotite ale somnului 
(cui ar folosi înscenarea ?) 
Cu neputinţă de mărginit 
hotarul privirii, 

aşa cum muzica faptei 
între do relativ 

şi do absolut 

de-a pururi 

în afară de sunet... 

Îmblânzitor de melci 


Melcii, numai melcii, 
Cunosc cu adevărat 
osânda nevorbirii. 
Somnul lor copleșit 

- totem spiralat — 

nu e decât o momeală 
cu alonjă subtilă 
pentru paznicii 
sunetului. 

Amprentele migratoare 
înfloresc cu smerenie 
abia după ce 
îmblânzitorul — despot 
uită biciul ghiftuit de cenuşă 
între palmele ierbii 
albastre de rouă... 


Claviaturi minerale 


Neostenit 

ciripitul viorilor, 
căprioare necunoscute 
dintr-un crîng răzvrătit. 
Claviaturi minerale 
rostogolesc 

neliniştite stele. 

Străjuit de sturzi, 
pateticul ornic 
vântură noroace. 
Urmele prelinse ale 
melancoliei 

aburesc bizar 

sub nisipul clepsidrei... 


Apoi înţelesul 


A contenit osânda: 
deasupra muşuroiului de trădări 
câteva lacrime plate 
lansând piruete potrivnice — 
Neasemuindu-se cu nimic 
memoria vreunei laşități 
lăsată pe seama oricui 
decapitează idoli. 

Rocada 

figurinelor de gips 

din ceasul stelar 

tulbură oglinda; 

în fine, franjurii înşelători 
ai imaginii abia părăsite 
apoi înțelesul: 

Trădarea nu va suporta 
niciodată oglinda... 

Orice gest 


Mâini zgrunțuroase netezesc 
ridurile frigului. 

Miere cu fiere — 

orice gest de supunere: 

câtă legare cu mâinile la spate! 
Trebuia să presimt 

latentele semne de toamnă, 
trebuia să presimt... 

Ce lungi, disperate cuvinte 
ne-acoperă, 

giulgiu de staniol. 

Dedesubt, 

şanţurile adânci ale spaimei. 
Cu o mână ucizi, 

cu cealaltă mângâi... 


Ceas de nisip 


Distilată 

atârnând de un ceas de nisip 
viața mea se întunecă 

se iluminează, 

consecutiv. 

Mă biruie aduceri aminte, 
paliativ 

pentru străvechi cicatrice... 

Niciodată aceeaşi 


răsfoi anotimpuri 

pe un nisip mişcător. 

Cu luare-aminte 

mă nasc-risipesc 
pretutindeni 

şi nu prididesc să respir 
aerul crud 

din rărunchii unui cuvânt 
ademenitor 

ca un murmur de dragoste... 


Mimoze plângând 


Pe lângă umăr aidoma, 

umăr stâng, 

vreme de căteva răsărituri, 
din sensuri opuse, 
împrumutându-şi unul altuia, 
paşii, nedumeririle, 

fals timbratele stângăcii. 

Ca nişte păsări somnoroase — 
arcadele 

şi un minuscul semn de recunoaştere 
cuibărit între irişi. 

Neajunse la ţintă — săgețile 
dorinţei. 

În urma lor: pârtii de curiozitate, 
galerii de regrete 

împrejmuind ca un zid 

mimoza 

răsărită din lacrima 

întâiului jurământ! 


De solitudine 


În spațiul puțin imprecis 
orice desprindere de mâini 
înseamnă irevocabil 

o pierdere; 

strâns lipite — palmele noastre 
nu-şi mai ajung ele însele 
dansând un superb menuet. 
O piramidă de mâini 
ridicăm în văzduh 

intuind pe de-a-ntregul 

un timp echivoc 

semănat cu semnințe 

de solitudine... 


Marea messă 


Tulburător requiem 
pentru Ziua când 
o să aniversăm 

Marea Messa Solemnis 

în semn de izbândă. 
Sabia Vechiului crai 
picurând în vene târziul... 


Subterfugii 


Prin sita format Zero: 

der supraesență. 

Portiţa în lături 

simulând evadarea 
prigorului surghiunit 

din nevoie prea multă 

de cântec... 

Învingător 

dintr-un turnir spectaculos 
îți care cicatricile 
anticipează rana. 

Văr menestrel 
Plautistul pădurii 
cărăuşindu-şi cocoaşa 
sub care zac spate-n spate 
siamezi neîmpliniţi 

şerpii necesităţii... 

Simt câ exist 


Oficiez tăcerile 

şi bat câte-un cui 

în fiecare nouă tristeţe. 
Căror vremelnice trupuri 
li se dăruie primitoarele mâini? 
Ce aer străin îţi devoră, 
lacom, privirile 

şi cărui ecou i te alături 
aşteptând să-ți parvină 
un semn că exist 
odihnindu-mă albă 

în plină furtună ?... 


Anume 


Ieşisem 

anume să vânăm 
infinitul 

atât de uşor de rănit, 
oh, 

alunecos... 

Mâini de neprieten 
pândeau 

cuibarul nostru de fum 
în timp ce dimineaţa 
colții îşi arăta-n răspântii. 

Printre dărâmături, 
albind, 

cuvinte vechi, 
nefolosite încă... 


A e. - o. 
Incă o şansă uitării 


Răscumpăr peşin 
frunzele murite, 
foamea pescăruşilor 

o revendic 

acordând încă o şansă 
uitării... 

După căderea dintâi 
dreg glasul scoicii 
răguşite de-atâta chemare; 
cuminec pâinea şi vinul 
tristeții 

curcubeu retrovers 

din verde olive 

diluat 

până la pacea meduzei. 

Nesupunere 


faptul de a păşi în nefire 
aventura rămânerii 

mereu la acceaşi 

teribilă vârstă. 

Dezlegat de ispite 
cu-aceleaşi sticloase imagini 
agonizând pe retină. 
Nevoinţa de-a iubi 

cu tot dinadinsul 

uituc de vorbire 

un strop de jind 

înflămânzit şi setos 

de orice amintire, 

din părul tău izbucnind 
ierburi şi licurici 

graţioase trestii şi sălcioare, 
semințe, duium de barbare seminţe 
care nu se ştie când 

şi în pântecul cărei lumini 
vor da roade. 

Din dragoste 


În rugă,buciume natale... 
Lacrimi — în galop 
subteran 

fecundează țărâna. 
Culori părelnice 

surâd mărturie 
voluptoaselor rodii. 
Din dragoste 

glăsuind înspre ram 
pasărea fertilității 
reazem râvnit 

la hotar de crepuscul... 


Libaţie de toamnă 


Cursivele ploi estivale 
Cad veştede gata să işte 
Imperii de vise ca nişte 
Sublime căderi triumfale. 


Retina urzeşte sargasse 
De închipuiri hămesite 
Și toarce veşminte menite 
Ispitelor locul să-l lase. 


Nu-i chip anotimpul să-l lepezi 
Să-ncerci să îndupleci solstițiul 

Rememorând exerciţiul 
Cel crud al secundelor repezi. 


Cum poți amâna o culoare, 
Să faci să te uite sorocul 
Când mâna ce sprijină tocul 
Devine de-acum trădătoare? 


O Golgotă 


Doamne Sfinte, 

Port în spate 

o Golgotă 

de păcate, 

port în spate uneori 

o Golgotă de erori 

de neliniști aspre, 

grele, 

Dumnezeu să mi le spele! 


Clipa de zbor 


Patimă — tu, 

moarte viețuind în trup 
încă din naştere, 
lasă-mi sufletul, 
lasă-mi sufletul măcar 
să se bucure 

alegând el singur 

clipa de zbor 

în eternitate! 

Spleen 


Mă tot coase, mă descoase 
sufletul uscat pe oase 

şi mă fac ades să sufăr 
toate florile de nufăr. 

Tot ce-n jurul meu iubesc 
carnea, sângele-mi rănesc. 
Visele din mintea trează 
sufletul mi-l scrijelează. 


Priveşte! 


Inima-mi, Doamne 
țâşneşte din piept; 

pe umărul drept 

o aripă-mi creşte; 
Doamne, priveşte: 
de la un timp 

calc pe aerul rece 

pe aerul cald 

ca un herald 
deasupra pământului 
împinsă de Duhul Cuvântului! 

Quo vadis? 


Până unde, până unde 
urc golgote de secunde, 
adumbrit de Duhul Sfânt 
urc pe treaptă de cuvânt 
până unde, până când 
pe spinarea unui gând? 


La poalele crucii 


Să mă aşez în genunchi 

la poalele Crucii 

precum vălătucii la temelia de casă; 
s-aşez ştergarul pe masă 

şi pâine nefrântă 

ca pentru Cina cea Sfântă. 

La poalele Crucii de lacrimi 
s-aştept izbăvirea 
smulsându-mi iubirea din carne, 
din os, 

din colțul de suflet 

să-mi iasă un înger. 

Poate înduplec povara 

s-atârne doar în afara de stâncă 
şi peste abisul de lacrimi 

să văd cum un vultur mănâncă 
din trupul, în cuie ucisul, 

viu încă... 

Altminteri 


Intrări şi ieşiri, 
Provizoriu repaos. 
Mă-ncarc de nimicuri 
sub ochi iscoditori 
rotindu-se uliu 
deasupra cuvântului meu 
izvorât dintr-o 
irepresibilă nevoinţă. 
Alminteri, 

mă Strădui să dau 

alt chip — întunericului. 


Oricât aş muri 


Și iarăşi devin anonima 
întoarsă cu faţa spre Cruce... 
Convoi de luceferi 

ca nişte îngeri 

blând mângâindu-mă 

şi înstelându-mă-n frunte 
c-un semn minuscul 

dovadă că — oricât aş muri — 
mă voi naşte 

în aceeaşi vale de lacrimi 
ca-ntr-un misterios labirint, 
rătăcindu-mă... 

Nu ştiu altă nevoinţă 


Mă supun cu-nfiorare 
Întâmplării de-a fi cântec 
Port în colțul gurii floare 

Și un înger port în pântec. 
Jumătate sunt fiinţă 
jumătate sunt idee — 

Nu ştiu altă nevoinţă 
Decât a-mi fi însămi cheie... 


Fârâ tine 


Cum vântură aerul 

roata în trecere 

cuvântul învârt 

ca pe o secere. 

Cum sortit să se nască 

e trupul din trup de femeie 

fără Tine aş fi nevoit 

să-mi pierd viaţa ca pe o cheie... 


Abluţiune 


Mă spăl dimineaţă 
cu lacrima Ta 

mă spăl dimineaţă 
şi ochiul meu orb 

Cezarina <Mdamescu 


mi se vindecă 
treptat de albeaţă 


Mă spăl înspre seară 
cu sângele Tău, 

mă spăl înspre seară 

şi sângele suie, se duce 
la Tine ce stai țintuit 
acolo pe Cruce... 


Ghetsimani 


Pe muntele plin de măslini 
sudoarea lui purpurie; 

Ucenicii blajini 

ațipind obosiţi 

cu creştetele pe bolovani. 

Ce greu, ce adânc le e somnul... 
Apoi, punga cu gologani 
semnul ocării, 

răsplata trădării 

de Domnul! 


Cu o lumânare sfinţită 


Fii gata. 
Se-apropie ziua când 
îți vei incendia 

Uäåtstele spititului 


fericită 
propriul trup 
cu o lumânare 
sfințită... 


Fârâ tine 


nici unui lucru 
nu-i aflu măsura; 
Tu — începutul 

şi tot Tu — sfârşitul 
a toată făptura... 


A e e. 
Intemeiere de cin 


Tu nu vezi, 

Doamne, 

cum ne cotropeşte deşertul? 
Râsul meu se înalță 

în flăcări 

deasupra uşorului casei. 
Știu eu dacă blânda selene 
va asista cu evlavie 

la întemeierea de cin? 

Cezarina <Mdamescu 


Cuvinte 

agonizând peste 
lucruri mai vii 

decât fiinţele. 

Doar mâinile țintuite 
în oglinzi mişcătoare 
împletesc cu migală 
cămaşa fără cusătură 
a inimii. 


Cutreier nemărginirea: 
Policandrele unui castan 
înflorindu-mi triumf 

la hotarul duratei 
destramă auzul 

dând în vileag 
întemeiarea de lacrimă. 

